Λάις Ριμπέιρο

Η Λαίς Ριμπέιρο (γενν. Λαίς Περέιρα ντε Ολιβέιρα, πορτογαλικά: Laís Pereira de Oliveira, 5 Οκτωβρίου 1989) είναι Βραζιλιάνα μοντέλο. Έγινε γνωστή κυρίως από τη συμμετοχή της στις επιδείξεις μόδας της εταιρείας εσωρούχων Victoria's Secret, ως ένα από τα «αγγελάκια» της (Victoria's Secret Angels).

 Ζωή και καριέρα 
μικρογραφία|Η Λαίς Ριμπέιρο κάνοντας πασαρέλα για τον αμερικάνικο οίκο Cushnie et Ochs (πλέον Cushnie).
Γεννήθηκε στις 5 Οκτωβρίου 1989 στην Τερεζίνα και μεγάλωσε σε ένα χωριό της Βραζιλίας. Ως παιδί δεν είχε σκεφτεί ποτέ να γίνει μοντέλο αλλά κάποιοι φίλοι της την παρότρυναν να το κάνει λόγω του ύψους της. Έτσι, το 2009 ξεκίνησε να εργάζεται ως μοντέλο, αρχικά στη Βραζιλία, κάνοντας φωτογραφήσεις και πασαρέλες. Το 2010, εγκαταστάθηκε με την οικογένεια της στη Νέα Υόρκη, για να ακολουθήσει μεγαλύτερη καριέρα.

Έχει φωτογραφηθεί για την αμερικανική, τη γερμανική, την ιταλική και τη βραζιλιάνικη Vogue και έχει λάβει μέρος σε διαφημιστικές καμπάνιες για τους Ralph Lauren, Christian Dior, Tom Ford, GAP και American Eagle.

Σε ηλικία μόλις 17 ετών περπάτησε για πρώτη φορά για τη Victoria's Secret σε πασαρέλα και ακολούθησαν οι εμφανίσεις της τα έτη 2011, 2013, 2014, 2015 και 2016 μαζί με τις Αντριάνα Λίμα και Κάντις Σουάνπολ. Το 2012, ενώ είχε προγραμματιστεί να λάβει μέρος στο fashion show της VS, δεν μπόρεσε τελικά λόγω τραυματισμού στον αστράγαλο. Από το 2015, είναι και επίσημα «άγγελος» της Victoria's Secret.

 Προσωπική ζωή 
Το 2008 γέννησε τον γιο της, Αλεξάντρε, ο οποίος το 2013 διαγνώστηκε με αυστισμό. 

Τον Σεπτέμβριο του 2018 ξεκίνησε τη σχέση της με τον καλαθοσφαιριστή του NBA, Τζόακιμ Νόα, που τότε αγωνιζόταν στους Νιου Γιορκ Νικς. Αρραβωνιάστηκαν έναν χρόνο αργότερα και παντρεύτηκαν στις 13 Ιουλίου 2022 στη Βραζιλία. Απέκτησαν ένα παιδί, γεννημένο το 2024.

Κατηγορία:Βραζιλιάνες μοντέλα